Jeesuksen luo tuotiin myös pieniä lapsia, jotta hän koskisi heihin.
Tämän nähdessään opetuslapset moittivat tuojia, -
mutta Jeesus kutsui lapset luokseen ja sanoi: -
"Sallikaa lasten tulla minun luokseni, älkää estäkö heitä.
Heidän kaltaistensa on Jumalan valtakunta.
Totisesti: joka ei ota Jumalan valtakuntaa vastaan niin kuin lapsi, -
hän ei sinne pääse."
Muuan korkeassa asemassa oleva mies kysyi Jeesukselta: -
"Mitä minun pitää tehdä, hyvä opetta- ja, että perisin iankaikkisen elämän?"
Jeesus vastasi hänelle: "Miksi sanot minua hyväksi?
Ainoastaan Jumala on hyvä, ei kukaan muu.
Käskyt sinä tiedät: älä tee aviorikosta, älä tapa, älä varasta, -
älä todista valheellisesti, kunnioita isääsi ja äitiäsi."
"Kaikkea tätä olen noudattanut nuoresta pitäen", vastasi mies.
Tämän kuullessaan Jeesus sanoi: "Yksi sinulta vielä on tekemättä.
Myy kaikki, mitä sinulla on, ja jaa rahat köyhille, -
niin sinulla on aarre taivaissa. Tule sitten ja seuraa minua."
Kun mies kuuli tämän, hän tuli murheelliseksi, -
sillä hän oli hyvin rikas.
Nähdessään sen Jeesus sanoi: "Kuinka vaikea onkaan niiden, -
jotka paljon omistavat, päästä Jumalan valtakuntaan!
Helpompi on kamelin mennä neulansilmästä -
kuin rikkaan päästä Jumalan valtakuntaan."
"Kuka sitten voi pelastua?" Kysyivät kuulijat.
Jeesus vastasi: -
"Mikä on ihmiselle mahdotonta, se on mahdollista Jumalalle."
"Entä me?" kysyi silloin Pietari.
"Me olemme luopuneet kaikesta, mitä meillä oli, ja seuranneet sinua."
Jeesus sanoi heille: "Totisesti: kuka ikinä Jumalan valtakunnan tähden -
on luopunut kodistaan, vaimostaan tai veljistään, -
vanhemmistaan tai lapsistaan, -
hän saa jo tässä ajassa moninkertaisesti takaisin, -
ja tulevassa maailmassa ikuisen elämän."
Jeesus kutsui kaksitoista opetus- lastaan luokseen ja sanoi heille: -
"Me menemme nyt Jerusalemiin. Siellä käy toteen kaikki se, -
mitä profeetat ovat Ihmisen Pojasta kirjoittaneet.
Hänet annetaan pakanoiden käsiin, häntä pilkataan ja häpäistään -
ja hänen päälleen syljetään, -
ja he ruoskivat häntä ja tappavat hänet.
Mutta kolmantena päivänä hän nousee kuolleista."
Opetuslapset eivät ymmärtäneet Jeesuksen sanoista mitään.
Asia pysyi heiltä salassa, eivätkä he käsittäneet, mitä Jeesus tarkoitti.
Kun Jeesus lähestyi Jerikoa, -
tien vieressä istui sokea mies kerjäämässä.
Kuullessaan, että tiellä kulki paljon väkeä, mies kysyi, mitä oli tekeillä.
Hänelle kerrottiin, että Jeesus Nasaretilainen oli menossa siitä ohi.
Silloin hän huusi: "Jeesus, Daavidin Poika, armahda minua!"
Etumaisina kulkevat käskivät hänen olla hiljaa, mutta hän vain huusi -
entistä kovemmin: "Daavidin Poika, armahda minua!"
Jeesus pysähtyi ja käski tuoda hänet luokseen.
Mies tuli, ja Jeesus kysyi häneltä:
"Mitä haluat minun tekevän sinulle?"
Mies vastasi: "Herra, anna minulle näköni."
Silloin Jeesus sanoi hänelle: "Saat näkösi.
Uskosi on parantanut sinut."
Siinä samassa mies sai näkönsä, ja hän lähti seuraamaan Jeesusta -
ylistäen Jumalaa.
Ja kaikki, jotka näkivät tämän, kiittivät ja ylistivät Jumalaa.